Kopioi tästä valmis teksti Wilma-viestiin.

**Ilmastoystävällinen kouluruoka ja Kouluruoka 2030**

*Kuntalaisten ilmastotoimien vauhdittamisen toimintamallit*

## **Wilma-viesti huoltajille**

Hyvät vanhemmat/huoltajat,

koulumme on lähtenyt mukaan toteuttamaan Kouluruoka 2030 -mallin käyttöönottoa kunnassamme. Mallin avulla vähennämme yhdessä kouluruoan ilmastovaikutuksia vuoteen 2030 mennessä sekä juurrutamme toimintamallin pysyväksi osaksi koulumme arkea.

Koska kouluruoan vaikutus Suomen päästöihin on huomattava sekä toiminnan mittakaavan vuoksi (noin 900 000 annosta/koulupäivä), että kasvatuksellisten vaikutusten kautta, koemme tärkeäksi, että myös meidän koulumme on mukana kantamassa kortensa kekoon.

Teemme oppilaiden kanssa yhteistyötä kunnan ruokapalveluiden kanssa kehittämällä kouluruokailua sekä järjestämme erilaisia aiheeseen liittyviä teemaviikkoja, kampanjoita ja tapahtumia koulussamme.

On tärkeää, että myös kodeissa ollaan tietoisia, mihin olemme lähteneet mukaan. Toivommekin teidän kannustavan lapsia/nuoria maistelemaan ennakkoluulottomasti uusia ruokia, oppimaan uusia asioita ja toimintatapoja kouluruokailussa. Näin pääsemme yhdessä asetettuihin tavoitteisiin!